Alegzandra/wili-2018-roplus huggingface dataset:
الاسرة التالته من مصر القديمه ( السلالة التالته) بتعتبر مع الاسره الرابعه و الاسره الخامسه و الاسره الساتة مكونين عصر الدولة القديمة و الاسرة الرابعه بتعتبر العصر الدهبى بتاع الدولة القديمة من سنة 2613 لحد سنة 2494 قبل الميلاد..

11 يونيه: دعوات من ناشطين شباب لوقفة احتجاجية و تادية صلاة الغائب على روح خالد و ادان الدكتور محمد البرادعى اللى حصل للشاب و اعلن ان "ان حالة القهر بتزيد فى مصر" و طالب بعقاب المسئولين عن الموضوع دا و وصفهم بالمجرمين و قال ان "مقتل خالد مسئولية كل مصري" و دعت حركة شباب 6 ابريل و حركات شبابيه سياسيه تانيه لوقفه احتجاجيه قدام وزارة الداخليه يوم الحد (13\6\2010) الساعة 5 فى القاهرة ووقفة احتجاجيه تانيه فى اسكندريه جنب بيت خالد عشان المصرين يتضامنوا مع اهل خالد و للتعبير عن رفضهم للى بيحصل و اللى حصله.

بعد نجاح مسرحية "على جناح التبريزي" انتقل الفنان ابو بكر عزت لمسرح الريحاني وظل بها خمس سنين قام خلالها ببطولة مسرحيات كثيرة منها "عفريت الستات" وسنة مع الشغل اللذيذ"سنة 1970 وهي اول مسرحية مصرية تكسر حاجز السنة فى عرض متواصل فى تاريخ المسرح ومسرحية 100 تحت الصفر وفي بيتنا طفل و باي باي سنة 1973 ومسرحية الملاك الأزرق 1974 و مين يعاند ست

فى سنة 1996 دخلت كارين لانكوم فى مجال البورنوجرافى ومثلت اكتر من 40 فيلم بورنوجرافى اهمهم World Sex Tour 15:France و L'indecente aux enfers و Oberstabsarztin و Teeny Exzesse 51 - Karbol-Mauschen و Teeny Exzesse 48 - Sperma zum Dessert و Private Gold 25: When the Night Falls و Sexe en Eaux Troubles و Papa, ti scopo tua moglie و La mante religieuse و Incest' Air و Bourgeoisie violee و Antefutura و La maledizione del castello و Sacro e profano و The 5 Beginners و Le fetichiste و Racconti dall'oltretomba و Necrofilia و Journal d'une infirmiere و Fuga dall'Albania و Exhibition 99 و Don Tonino و Berenice nique و An American Girl in Paris و Mad Sex و Girl of Casino و Lili و Cindy و Le principe de plaisir و L'enjeu du desir و Le chateau des desirs و Il residence della vergogna و Hotdorix و Danila Visconti و Anal Power 3 و World Sex Tour 21: France و Acteurs porno en analyse و L'empreinte du vice و Niqueurs-nes و Les interdits de la gyneco و Inferno و Harcelement au feminin و Baise-moi و Alta borghesia و A feu et a sexe sur la Riviera و Lady Cherie و La marionnette و Black Bastard 12

اونوريه دى بلزاك ( 20 مايو 1799 - 18 أغسطس1850) Honoré de Balzac روائى فرنسى، من مؤسسى الواقعيه فى الادب الأوروبي. انتاجه من الروايات والقصص، يسمى مجموعه الكوميديا الانسانية Comédie humaine.

اسمك ايه؟ ده سؤال بتيجي اداة الاستفهام فى الاخر, هنا احنا بنركز علي الاسم الشخص عشان كده ابتادينا بيه و بعدين بنحط الاستفهام. دي الصيغة اللى عادتا مستخدمه فى المصري.

قبل ما الباب الشيرازي يتعدم بفتره قليله كتب الباب وصيه ان الخليفه من بعده يكون صبح ازل بس بعد ما اتعدم الباب حصلت مشكله كبيره اوي بين صبح ازل واتباع الباب التانيين ابرزهم البهاء (حسين علي النوري) اللى هو اخوه وكل واحد من اتباع الباب ادعى انه هو مظر الحقيقه الالهية ,, بس صبح ازل اسس البابيه الازليه اللى تعتبر فرقه من فرق البابيه واخوه اسس البهائيه.

أحموس الاول (أحمس الاول) هو فرعون مَصري قديم و مؤسس الاسرة ال18. إتمدّت فترة حكمهُ من 1550 لحد 1525 ق ع ح. و هو الملك اللى قدر يحرر مصر من احتلال الهيكسوس . كلمة أحموس معناها ابن القمر
الليدى باج (نطق: /ˈleːdi ˈbɑg/; انجليزى: ladybug; الاسم العلمى: coccinellidae)‏ هى حشرات من عيلة الخنافس, صغيره, من 1 ميللى متر لـ 10 ميللى متر (0.04 لـ 0.4 إنش), و عادة بيبقى لونهم اصفر, برتقانى, او احمر فاقع مع بقع سودا على جناحاتهم, مع رجلين سودا, راس و إريال. عدد كبير من فصايل الكوكسينيليدات غالباً, او كلهم, بيبقو سود, رمادى او بنّى و ممكن يبقو صعبين اوى لعلما الحشرات إنهم يتعرّفو على إنهم من الكوكسينيليدات. فيه كتير من الخنافس الصغيره بتتلخبط بسهوله على إنها من الكوكسينيليدات.

تطل سينا على البحر المتوسط من الشمال و على البحر الاحمر من الجنوب و يحدها من الغرب خليج السويس و قناة السويس و اما من ناحية الشرق فتحدها صحراء النقب (فلسطين) و خليج العقبه و قطاع غزه.

مصر فى عهد الملك الناصر كانت بتتمتع بثراء اقتصادى و استقرار سياسى لإن الملك الناصر كان بيعمل مشروعات اقتصاديه ضخمه مااتعملتش من ايام الفراعنه و البطالمه فعم الرخاء و الازدهار مصر و كانت كل بلاد الدنيا وقتها بتعمل الف حساب لمصر و بتحرص على ان يكون ليها علاقات كويسه بيها. بيقول المؤرخ ابن اياس عن الملك الناصر : " لم يل من أبناء الملوك قاطبة مُلك مصر أعظم من الملك الناصر محمد " .

الملك المؤيد أبو النصر شيخ بن عبد الله المحمودى الظاهرى ( اتوفى فى القاهره فى 13 يناير 1421 ) ، ساتت سلاطين الدوله المملوكيه البرجيه ( الشركسيه ) فى مصر ، قعد على عرش مصر سنة 1412 و هو عنده حوالى 44 سنة و حكم لحد وفاته فى يناير سنة 1421.

سيدي برانى ، مدينة مصريه صغيره فى شمال غرب مصر ، بتعتبر جزء من محافظة مطروح ، اتسمت على اسم الشيخ الساعدي البرانى . عدد السكان حوالى 28,049 نسمة و اغلب سكانها من العرب البدو ، المدينة بتتبع لها مجموعة قرى (شماس، ابو اسطبل، الزويدة، ابو مرزوق، الفاخري، القطراني، الظافر، ابو مزهود). المدينة على بعد 95 كليو مع حدود ليبيا. فى 1940 ، وقت الحرب العالميه التانيه احتلت القوات ايطاليا الفاشيه اللى كانت بقيادة موسولينى لفتره وقت غزو ايطاليا لمصر.

صفحتين للتضامن و الدفاع عن خالد نظموا وقفة احتجاجيه صامته بطول كورنيش اسكندريه و القاهرة و مشاركة المئات لابسين هدوم سودا حداد على موت خالد و الامن بيفشل الوقفة فى القاهرة و بنتجح فى اسكندريه.

القفزة حصلت على عدة مراحل مرة... المرحلة الاولى : فى امريكا فى الثلاثينيات مع ظهور سوبرمان. لكن المجتمع المحافظ رفض ان يرى اولاده يقرأون ميكى و سوبرمان و وصل الموضوع لتحذيرات من المتخصصين النفسيين بالضرر الممكن حدوثه لعقلية الاطفال الذين يقرأون كومكس و قمة التصعيد كانت وقت العهد المكارسى فى الخمسينيات وعندها تم عمل رقابه على الكوميكس .

فى 28 يوليه استسلم بلاجيو للهزيمه اللى دمرت جيشه فبعت مندوب للسلطان الكامل لعقد سلام ينجيه هو و بقية جيشه من غير مقابل ، بعد ماكان ممكن ياخد القدس و غيرها بالتفاوض لما عرض عليه الملك الكامل تسليمه القدس كذا مره. السلطان الكامل استشار اخواته و قرايبه فكان فيه رأى بإنه مايسيبش الصليبيين اللى بقو فى قبضة ايده يخرجو من مصر أحياء و انه المفروض يقضى عليهم بالكامل. لكن السلطان الكامل اللى كان سياسى حكيم رد على الرأى بقوله : " دول ماهماش كل الفرنج ، و لو ابدناهم مش حا نقدر ناخد دمياط من غير معارك و حرب طويله ، ولما يسمع ملوكهم اللى ورا البحر و البابا بتاعهم باللى بيجرى لهم هيبعتو اضعاف دول و ترجع الحرب ، و العسكر ملو من الحرب و تعبو ".

الظاهر ططر كان راجل خير و شكله جميل و بيعتبر من احسن المماليك الجراكسه و كان بيحب الادب و العلم. خلف ولد سماه محمد اللى قعد على عرش مصر بعده و هو عنده حداشر سنه بإسم الملك الصالح ناصر الدين محمد ابو السعادات و بنت اتجوزت الأشرف برسباى اللى بقى سلطان سنة 1422.
اكبر مكتبة صور مصرية وتضم اكثر من 10 الاف صورة موزعة على اكثر من 50 البوم لكل المحافظات و المدن المصرية والمعالم الاثرية فى مصر والاماكن السياحية، وتعتبر مرجعاً يجمع كل الاماكن الاثرية من العصر الفرعوني و الروماني و الاثار الفرعونية و القبطية و الاسلامية والشارع المصري عامة ً، وجميعها مزودة بتعليقات تستعرض تاريخ مصر وحاضرها من خلال مشاهدة الصور.

بعد أحداث ثورة 25 يناير في مصر ظهرت جماعات مسلحة في سينا و حصلت اعتداءات على مدينة العريش و مدينة الشيخ زويد و على اتوبيسات اسرائيلية في ايلات في 18 اغسطس 2011 و قالت اسرائيل أن المعتدين كانوا من غزه و دخلوا ايلات من سينا التى على حسب قول اسرائيل فقدت مصر السيطرة عليها و هذا بطبيعة الحال ممكن يعرض مصر لفقدان جزء من سينا او لسينا كلها للمرة الثالثة بعدما قدرت معاهدة السلام المصرية الاسرائيلية ان تحفظ السلام و تمنع حصول حرب بين مصر و اسرائيل لحوالى 35 سنة.و بهذا يكون اعداء السلام قد قدروا ان يجروا مصر الى الحروب مرة اخرى ، و مع التوازنات العسكرية والاستراتيجية الحالية في العالم ، والتغييرات السياسية في خريطة الشرق الأوسط ،و في حالة دخول الجيش الاسرائيلي سينا موقف مصر لن يكون هيناً.

فى اكتوبر 1917 اتوفى اخوه السلطان حسين كامل و حسب نظام وراثة العرش كان المفروض ان ابنه الامير كمال الدين حسين يتنصب سلطان على مصر مكانه لكن الامير كمال لسبب او تانى ما رضييش يخلف ابوه على عرش السلطنه المصريه فإتنصب بداله عمه فؤاد يوم 9 اكتوبر سنة 1917 و اتغيرت مصر من سلطنه لمملكه فبقى فؤاد الاول ملك مصر.

سافانا ستيرن (Savannah Stern) ممثلة بورنوجرافية امريكية اتولدت يوم 2 مايو 1986 فى مدينة موديستو بولاية كاليفورنيا الامريكية ، واسمها الحقيقى كريستين جرينيل (Kristen Grinnell) .

والضرب شغال اتعور نلسون تعويره جامده فى راسه و اتدلدل جلد من اورته على عنيه فمابقاش شايف اللى بيحصل فرفع الجلد و هو مش دريان بحجم التعويره اللى فى دماغه لكن الظباط اللى حواليه شافو الدم نازل من دماغه فافتكروه حايموت فشالوه و نزلو بيه على قودته و جابو له الدكتور لكن قعد يصرخ ويقول " سيبونى اشتغل مع زمايلى الشجعان " ، و لما الظباط اطمنو ان التعويره مش مميته فرحو و سابوه فراح على مكتبه و قعد يكتب بشارة النصر لانجلترا. و فى الوقت ده حصلت ضجه كبيره و اتعرف ان بارجةالقياده الفرنساويه " الشرق " اللى عليها الاميرال الفرنساوى برويس ولعت.

يوسف الشريف ممثل مصري اسمه الحقيقي محمد اسماعيل بس لما كان بيمثل في فيلم 7 ورقات كوتشينة فالمخرج وقتها اختارله اسم عشان يشتهر بيه واختار له اسم يوسف الشريف .

البابا شنوده التالت (بالميلاد:نظير جيد روفائيل) (اتولد فى قرية سلام، اسيوط فى 3 اغسطس 1923 و اتوفى يوم 17 مارس 2012) كان البابا رقم 117 من باباوات اسكندريه للمصريين الاورثوذوكس من سنة 1971. اتخرج من كلية الاداب قسم تاريخ من جامعة فؤاد الاول (جامعة القاهره دلوقتى) سنة 1947 و اشتغل مدرس بالنهار ، و درس فى الكليه الاكليريكيه بالليل لحد ما اتخرج منها سنة 1949 و اخد بكالوريوس فى اللاهوت.

ولد بلانك فى كيل, هولستين والده ”جون جوليوس وليهلم بلانك“ من زوجته الاخري ”ايما باتزيج“. اتعمد باسم كارل ارنست ماركس بلانك. مع كده, عندما وصل لسن عشر سنين اصبح توقيعه باسم ماكس و استخدم هذا الاسم لباقي حياته.
عمرو سليم (10 ديسمبر 1962) رسام كاريكاتير سياسى مصرى. اتخرج من المعهد العالى للسينما قسم الرسوم المتحركة سنة 1986 و اشتغل ف مجلة روز اليوسف فى سنة ١٩٨٨ كرسام للكاريكاتير و بعدين بقى رئيس لقسم الكاريكاتير و مساعد لرئيس التحرير. فى سنة 2005 و مع رجوع جرنال الدستور مرة تانيه فى سنة 2005 انضم للجرنال فى الاصدار التانى كرسام و رئيس لقسم الكاريكاتير و مساعد لرئيس التحرير ابراهيم عيسى ، فى نوفمبر 2008 بقى رسام و رئيس لقسم الكاريكاتير فى جرنال المصرى اليوم و دلوقتى شغال فى جرنال الشروق و بيقدم مع الكاتب بلال فضل "المعصرة" ، صفحتين ساخرة بيكتبها بلال فضل و بيرسمها هو و بتطلع كل يوم اربع فى جرنال الشروق. جنب شغله بيرسم كمان لمجلات تانيه زى "الصدى" الإماراتية وجريدة"الرأي" الكويتية و مجلة ماجد من سنة 1994.

اساطيل الولايات المتحدة البحريه الاحتياطيه هى سفن بتحتفظ بيها بحرية الولايات المتحده كجزء من أسطولها الاحتياطي، وغالبا بتتسمى اسطول حبات النفتالين.

بيرسول Persol هي شركة نظارات إيطالية متخصصة في النظارات الشمسية. الاسم مشتق من كلمة إيطاليه "per il sole" والى معناها "وسيلة للشمس". تشكلت في 1917 من قبل جوزيبى راتى، وبيرسول تهتم أصلا بالطيارين وسائقي السيارات الرياضية. وفي الوقت الحاضر، فإن الشركة تشتهر بالنظارات الرياضية المتينة. علامتها التجارية هو السهم الفضي، والعديد من نظارات الشركة تظهر هذا الرمز.

بدأ توفيق الحكيم انتاجه الأدبى فى تلاتينات القرن العشرين، بمسرحيات اجتماعيه، و نشر إبداعاته " اهل الكهف " و " عودة الروح " سنة 1933، و " شهر زاد " (1934)، ، و " يوميات نائب فى الأرياف " (1937)، و " عصفور من الشرق " (1938) ، و " الطعام لكل فم " و " يا طالع الشجرة ".

محمد امين الحُسينى (معروف بردو بـ: الحاج امين الحسينى; لو اتكتب بالحروف اللاتينى:‏ ”al-Husseini“;‏‏ 1895/1897 - 4 يوليه, 1974),‏ هو واحد من قبيلة الحسينى من القدس, و كان فلسطينى قومى عربى و قائد اسلامى فى الانتداب البريطانى على فلسطين. من 1921 لـ 1948, كان كبير المفتيين فى القدس, و لعب دور اساسى فى معارضة الصهيونيه و دوله لليهود اللى عايشين فى منطقة فلسطين. موسوعة ”Zionism and Israel“ بتعرّفه بإنه فلسطينى متطرّف و قائد اسلامى مؤيّد للنازيه, وريث لعيلة الحسينى المؤثره. فى الحرب العالميه الاولانيه, حارب للامبراطوريه العثمانيه زى ما يهود و فلسطينيين عملو, بس بعدين الاتجاهات اتغيّرت. مع عارف العارف, الحسينى كان مسئول بصفه كبيره عن اعمال الشغب اللى ابتدت فى 1920 (اللى اتسمت بأحداث ”النبى موسى“ لإنها كانت فى موسم النبى موسى). الحسينى كان إتسجن, بس بعدين إتحرر و انتخبوه كبير المفتيين فى القدس, فى انتخابات بتأثير من Sir Herbert Samuel,‏ الHigh Commissioner (المفوّض الاعلى) البريطانى, اللى كان بيفكر انه يقلل تطرّفه. بسبب مركزه و اتصالات عيلته, المفتى كان بيقدر يوصل لحوالى 200,000 جنيه كل سنه, كتير منهم كانو بيموّلو حملات الارهاب, و بردو علشان يزوّد سلطته.

ادراك الدول العربية الخطر الاسرائيلى واطماعه فى السيطرة على العالم العربى :ولذالك قامت وحدة بين #مصروسورياعام#1958 ,حتى تم الانفصال بينهما عام#1961
اشتغل مدرس فى الازهر و وصل لمنصب رئيس قسم الفلسفه. و شارك فى مؤتمرات حوار الاديان. اتعين مفتى للديار المصريه من 10 مارس 2002 لغاية 2003 و بعدين من سنة 2003 بقى رئيس جامعة الازهر و عمل تطويرات مهمه و وأنشأ كذا كليه و معهد فوق متوسط. بيرأس لجنة حوار الأديان فى الازهر و عضو فى مجمع البحوث الاسلاميه. تعيين رئيس جامعة الازهر شيخ للازهر حاجه بتحصل لاول مره. فى فترة شغله كمفتى للديار المصريه لبس اللبس الازهرى ( العمامه و الجبه ) لكن بعد ما ساب المنصب لبس الهدوم العاديه و بعد ما بقى شيخ الازهر حايلبس الزى الازهرى تانى لانه - حسب ما قال - زي خاص بشيخ الازهر‏ ‏و بالمفتى‏.

التطورات دى كانت موازيه لتطورات مهمه بتحصل فى مصر. فى سنة 1250 وصل المماليك للسلطه فى مصر و انتهى حكم الدوله الايوبيه. و فى سنة 1258 هجم المغول على بغداد عاصمة الخلافه العباسيه و دمروها ( سقوط بغداد ) و بعدين دخلو سوريا و كانو عايزين يروحو يهجمو على مصر فإتصدى ليهم المماليك بجيش مصر و هزموهم هزيمه كبرى سنة 1260 فى معركة عين جالوت و قعد الظاهر بيبرس على عرش مصر.

نلسون حضر الخرايط و عمل خطته و اتقدم على ابو قير و لما عساكره شافو مراكب الفرنساويه واحد ظابط منهم قال : " يا ترى الناس حا تقول ايه لو انتصرنا فى المعركه دى " ، فنهره نلسون و قاله : " ما تقلوش "لو" لإننا اكيد حا ننتصر ، الحاجه الوحيده اللى مش معروفه مين فينا اللى حا ينقل خبر الانتصار "

فى سنة 1095 طلب اليكسيوس الاول مساعده من الكاتوليك اللاتين فى غرب اوروبا و كان بقصده ان يبعثو له مرتزقه يساعدوه فى التصدى للسلاجقه الذين اقتربو جداً من عاصمة ملكه ، لكن بابا الكاتوليك اوربان الثانى انتهز الفرصه و اخذ بالاستعداد حرب صليبيه ضد المسلمين فى شرق البحر المتوسط. فوصلت الجيوش اللاتينيه لأسيا الصغرى و هزمت قلج ارسلان و حاصر الصليبيين نيقيا وكان بنيتهم تدميرها لكن الامبراطور اليكسيوس الاول قدر يخلى سكانها يستسلمو ليه و كان معظمهم يونانيين و بكده انقذهم و انقذ المدينه. و انسحب السلاجقه لجنوب وسط اسيا الصغرى و عملو قونيا عاصمتهم بدل نيقيا. فى سنة 1107 انتحر قلج ارسلان بالنط بحصان من فوق جبل بعد ما حاصرته قوات محمد تابار ابن ملكشاه جنب الموصل و كان ارسلان وقتها عنده حوالى ستاشر سنه. استولى ملكشاه على قونيا ( و ده كان غير ملكشاه الملك السلجوقى المعروف اللى اتشار ليه قبل كده ) لكن مسعود ابن قلج ارسلان قدر يستردها منه سنة 1116 و وسع حدود السلطنه فى اسيا الصغرى و قعد على عرش السلطنة لغاية وفاته سنة 1156. اشتبك السلاجقه مع الصليبيين الرايحين على الشرق و قدر الالمان انهم يستولو على قونيا سنة 1190 وقت الحمله الصليبيه التالته و استردها السلاجقه بقيادة السلطان غياث الدين كيخسرو سنة 1205 و بعدها بسنتين على انطاليا فبقى للسلطنه مينا مهم على البحر المتوسط. اتقتل كيخسرو سنة 1220 و بيتقال فى مبارزه فرديه مع تيدور الاول ليسكاريس ملك امبراطورية نيقيا و خلفه فى الحكم ابنه علاء الدين كيقباد اللى كان خلفه من بنت القائد البيزنطى مانويل ماوروزوميس ابن الامبراطور تيودور ماوروزوميس. علاء الدين حكم لسنة 1237 و خلفه ابنه كيخسرو التانى اللى حكم لسنة 1246.

سان ستيفانو هو واحد من أحياء مدينة اسكندرية موجود فيها اكبر مول تجارى فى اسكندريه "سان ستيفانو جراند بلازا " اللى اتبنى على فندق و كازينو سان ستفانو القديم. حى سان ستيفانو فيه محطة ترام سان ستفانو و جنبه احياء تانيه اللى هما جناكليس و لوران و جليم و زيزينيا . الحى متصنف انه تبع حى شرق فى اسكندريه.
محمود محسن ، مهندس ديكور سينمائي وأستاذ بالمعهد العالي للسينما. بكالوريس المعهد العالي للسينما قسم هندسة المناظر سنة 1967. ماجيستير الفلسفة فى الفنون سنة 1992 . اتعين معيد بالمعهد منذ تخرجة وهو حاليا أستاذ بالمعهد بقسم هندسة المناظر . قام بتدريس الديكور السينمائي فى كلية الفنون التطبيقية وكمان فى دورات سينمائية عديدة زى قصر ثقافة السينما ونقابة السينمائيين والمعهد الألماني الفني. عضو لجان تحكيم بالمهرجان القومي للسينما وجمعية الفيلم ومهرجان أوسكار للسينما المسرية فى دورات متعددة . قام بتصميم المناظر والملابس فى العديد من أغاني الفيديو كليب وإستعراضات مسرح الجليد وكمان فى برنامجين للسيرك القومي فى قطاع الفنون الشعبية بهيئة المسرح ونفذ الديكور والملابس لعرض ( ليلة مصرية ) وهو برنامج من 18 تابلوة غنائي راقص لفرقة رضا للفنون الشعبية سنة 1994 . قام بتصميم المناظر والملابس لعدد كبير من الأفلام أهمها الناس اللى جوه إخراج / جلال الشرقاوى 1968 – الأضواء إخراج حسين حلمى المهندس 1972 – الطوق والأسورة إخراج خيرى بشاره 1984 – البداية إخراج صلاح ابو سيف 1985 – البيضة والحجر إخراج على عبد الخالق 1988 – المولد إخراج سمير سيف 1988 – الرقص مع الشيطان إخراج / علاء محجوب - كشف المستور إخراج / عاطف الطيب 1993 – هارمونيكا إخراج / فخر الدين نجيدة 1997 – أرض أرض إخراج / إسماعيل مراد - فتاة من إسرائيل إخراج / إيهاب راضي 1997 – كلام الليل إخراج / ايناس الدغيدى 1998 – أولى ثانوي إخراج / محمد أبو سيف 1998 – خلي الدماغ صاحي إخراج / محمد أبو سيف 2001 – كشف حساب إخراج / أمير رمسيس 2005 . قام بتصميم المناظر للعديد من المسلسلات التلفزيونية من أهمها مسلسل الكومي إخراج / محمد راضي 1998– مسلسل أخر المشوار إخراج / نادر جلال 2002 – مسلسل العمة نور إخراج / عادل الأعصر 2003 – مسلسل السندريلا إخراج / سمير سيف 2007 – مسلسل خيبر إخراج / محمد عزيزية 2001 . حصل على العديد من الجوائز أهمها : جائزة أحسن ديكور عن فيلم الرقص مع الشيطان من المهرجان القومي للأفلام الروائية 1993 . جائزة احسن ديكور عن فيلم أرض أرض من مهرجان الإسكندرية السينمائي الدولي 1998 . جائزة أحسن ديكور عن فيلم هارمونيكا من مهرجان جمعية الفيلم 1998 . جائزة احسن ديكور عن فيلم خلي الدماغ صاحي من المهرجان القومي للسينما المصرية 2002 .

سخا حالياً قريه فى محافظة كفر الشيخ لكن فى الاصل كانت مدينه من مدن مصر الكبيره القديمه. اسمها المصرى " خاسوخوت " و اليونانى " أكسويس " و القبطى " سخوى ". فى مصر القديمه كانت عاصمة القسم الساتت فى الوجه البحرى. المؤرخ مانيتون ذكر إنها كانت عاصمة مصر فى عصر الاسره الأربعتاشر لكن مفيش أثارات ظهرت فيها تأكد قول مانيتون. لكن فضل فيها من أطلال المدينه القديمه تل اثرى مساحة ارضه حوالى 120 فدان لكن فضل التل يقل و يصغر بسبب نقل تربته شويه شويه لتسميد الاراضى الزراعيه و غيرها. فى فترة الحكم العربى بقت عاصمه لكوره كبيره. ابن حوقل ذكرها بالصاد " صخا " و قال انها مابين مسيره و سنهور و وصفها بإنها مدينه كبيره فيها اسواق و حمامات و ليها عامل بعسكر و فيها قمح و كتان و زيت الفجل. و كرها الادريسى فى " نزهة المشتاق " برضه بإسم " صخا " و فى معجم البلدان انها كوره فى مصر و عاصمة الغربيه و ان فيها بيت للوالى.
سوزان مبارك اسمها الاصلانى سوزان صالح ثابت ( اتولدت فى محافظة المنيا ، 28 فبراير 1941 ) ، مرات رئيس مصر السابق حسنى مبارك و سيدة مصر الأولى من 1981 ل 2011 ، ابوها دكتور مصرى متخصص فى طب الاطفال وامها ممرضه ويلزيه اسمها ليلي ماى بالمر Lily May Palmer. اخدت ماجيستير فى السوسيولوجيا ( علم الاجتماع ) من الجامعه الامريكيه فى القاهره سنة 1982. اهتمت وقت رياسة جوزها و اضطلاعها بدور ست مصر الاولى بتنمية المجتمع ( مجال دراستها ) ، و كان ليها حضور مهم فى الأنشطه الثقافيه ، و عملت مشروع القراءه للجميع - مكتبة الاسرة و هو مشروع ثقافى عظيم استفاد منه مصريين كتير. و اشرفت على بنا و تطوير مستشفى سرطان الاطفال فى القاهره لعلاج اطفال مصر الفقرا. خدت جوايز عالميه كتيره كتكريم ليها على جهودها فى التنميه و التطوير الثقافى. شئون المرأه و النهوض بالست المصريه كان كمان من اهتماماتها. عندها من حسنى مبارك ولدين هما علاء مبارك و جمال مبارك.

نوال السعدواى اتعرضت لحملات تشويه كتيره من جانب اعداء افكارها التطوريه و اترفعت عليها قضايا بتطالب بإعلان " ردتها " عن الاسلام و سحب الجنسيه المصريه منها ، عشان تهرب من مصر او يستباح دمها زى ما حصل مع غيرها.

كورة القدم الامريكيه دى رياضه جماعيه معروفه بأمريكا بإسم فوتبول الرياضه دى تشبه الرغبى وهدف اللاعب من المباراة انه يشيل الكوره ويعبر من لعيبة الخصم او يديها للعيب تانى بفريقه. النقط بتتحسب اذا ما اللاعب نجح يعبر خط الهدف للفريق الخصم أو شوتة الكوره بين عامودين الفريق الخصم. كل فريق عنده 11 لعيبه والكورة بتكون بيضويه الرياضه دى هى اكتر رياضه شعبيه بأمريكا والدورى تبعه هو الدورى الرياضى الأعلى ايرادات بكل الدوريات الرياضيه بالعالم.

لما راح مارشال فرسان المعبد و مارشال التيوتون على دمياط و بلغو الصليبيين اللى فيها بالاتفاقيه اللى تمت و انهم لازم يخلو المدينه اتمرد الصليبيين ضد القرار و هاجمو بيت جان دى بريين و بيوت فرسان النظم العسكريه لكن فى الاخر ماكانش قدامهم غير قبول الامر الواقع بعد ما عرفو ان قوادهم الكبار بقو رهاين ، و ان فيه نقص فى الاكل ، و ان المسلمين هددو بالهجوم على عكا. السلطان الكامل استقبل جان دى بريين استقبال كويس و اكرمه و عمله حفله كبيره.

ابو بكر بن عبد الله بن أيبك الدواداري : كنز الدرر وجامع الغرر، ( 9 اجزاء) مصادر تأريخ مصر الاسلامية ،المعهد الألماني للآثار الاسلامية، القاهرة 1971.

الكاردينال بلاجيو وصل المعسكر الصليبى فى دمياط بقواته فى نص سبتمبر و طوالى اول ماوصل قام نزاع بينه و بين جان دى بريين اللى كان فى الاصل اختير قومندان للحمله لكن اندرو التانى ملك هنجاريا Andrew II of Hungary و هيو الاول ملك قبرص Hugh I of Cyprus كانو عملو اعتراضات على كونه قومندان للحمله ، لكن لما وصل بلاجيو كان ملك قبرص مات ( 10 يناير 1218 ) و ملك هنجاريا رجع هنجاريا ( 18 يناير 1218 ). بلاجيو اعتبر نفسه قومندان الحمله بوصفه مندوب البابا. وبكده بدإت النزاعات و الصراعات. فى الغضون دى وصلت اخبار ان الامبراطور فريدريك التانى Frederick II حايشارك هو كمان فى الحمله بجيشه الامبراطورى و انه لما يوصل حايبقى يستلم قوماندية الحمله بوصفه امبراطور. لكن رغم الاخبار دى استمر النزاع ، و رفض الكاردينال بلاجيو انه ياخد اى اوامر من جان دى بريين بإعتبار انه مجرد ملك عن طريق وراثة عرش مراته المتوفيه. الكاردينال كان بيروج بين العسكر ان جان دى بريين ماهواش ملك حقيقى لكن وصى وده عشان يقلل من مكانته مابين العسكر و يعلى مكانة نفسه.
الحقوق المدنيه هى الحمايه و المميزات اللى الفرد بياخدها من دولته و من حكومته بحكم القانون. الحقوق المدنيه بتعتبر من اهم افكار و مطالب الليبراليه و الليبرالين , الحقوق المدنيه بتختلف عن حقوق الانسان , الحقوق المدنيه دى حقوق لكل مواطن فى دولة معينه و كل مواطن معاه جنسية دولة اما حقوق الانسان فدى حقوق لكل البشر بياخدوها مهما كانت جنسيتهم او دولتهم.من اشهر اللى طالب بالحقوق دى الفيلسوف جون لوك اللى بيعتبر من اكبر مفكرين الليبرالين, جون لوك قال "ان من الطبيعى أن يكون للانسان حق فى الحياة والحريه والملكيه و لازم تتحول كل الحقوق دى لحقوق مدنيه بتحميها الدولة و الحكومه و القانون".

إنجيل البشير متى (نسبه للرسول متى) Gospel of Matthew باليونانيه (Κατά Μαθθαίον or Κατά Ματθαίον) ، هو واحد من الاناجيل الاربعة اللى هى ضمن العهد الجديد الكتاب المقدس للمسيحيين. الأناجيل الاربعة هى ضمن العهد الجديد من الكتاب المقدس اللى بحسب ترتيبها هى انجيل متى و انجيل مرقس وانجيل لوقا وانجيل يوحنا. إنجيل متى بيسمى بأ نجيل متى البشير او المبشر.

ابو رديس احدى مدن محافظة جنوب سينا وبتقع على خليج السويس جنوب ابو زنيمه على طريق مدينة الطور وجبل موسى . ومساحتها 2400 كيلو متر مربع، محاطة بسلاسل جبال و بعض الوديان ، وأبو رديس هى اول مدينة بترولية فى سينا، ابتدا انتاج البترول فى حقولها البرية سنة 1953، وبعدها اكتشف اول بئر بحري بيها وهو حقل بلاعيم البحري سنة 1961، لكن انتاج الغاز الطبيعي ابتدا بيها سنة 1976م، فاغلبية سكان ابو رديس من العاملين بشركات البترول والغاز هناك.

ماكسميليان فرانسوا مارى ايسيدور دى روبسبير ( اتولد 1758 - مات 1794) ، محامى فرنساوى و زعيم سياسى. كان واحد من اكبر الشخصيات المؤثرة و زعيم من زعما الثوره الفرنسيه و حزب الچاكوبيين الثورى المتطرف وهو اللى بدا حكم الارهاب. اتحول من بطل شعبى و زعيم سياسى الناس حباه لديكتاتور و واحد من اكبر السفاحين فى التاريخ, قتل ست الاف واحد فى ست اسابيع بس. اتعدم بنفس الطريقة اللى كان بيعدم بيها الناس بالجيلوتين فى يوم 27 يوليو 1794 بعد احداث ثيرميدور

هو فرع من فروع الجيش الليبي المسؤولة عن الحرب الجوية. في عام 2010، قبل الحرب الأهلية الليبية 2011، قدرت قوة العاملين بسلاح الجو الليبي بـ 18،000 فرد، مع عدد 374 طائرة قتالية قادرة تعمل من 13 قاعدة جوية عسكرية في ليبيا.

الميكسيك (رسمى: الولايات المتحده الميكيسكه، بالاسبانى :Estados Unidos Mexicanos) هى دولة من دول امريكا الشماليه .عاصمة الميكسيك هى ميكسيكوسيتى و دى بتعتبر واحده من ازحم المدن اللى فى العالم كله.

بوريس ليونيدوفيتش پاسترناك (روسى: Бори́с Леони́дович Пастерна́к) ‏(موسكو، 1890 - 1960) كان كاتب و شاعر و روائى يهودى روسى. كان من انصار الحركه المستقبليه لكن موهبته الادبيه بتتجاوز حد التصنيف. كتب قصتين شعريتين هما "سبكتورسكى" 1926)، و "سنة 1905" (1927).

بعد شيخ ماسلطن نفسه عمل جهد عشان يرضى الامرا و المماليك و العسكر ففرق عليهم هبات و اقطاعات و بالطريقه دى قدر يظبط الأمور و يثبت نفسه على عرش مصر. لكن بالرغم من كده واجهته مشكله كبيره من الشام حيث ان الأمير نوروز اتمرد عليه و رفض انه يعترف بسلطنته و هدده ، فراح له شيخ بعسكر مصر و قبض عليه و اعدمه و بكده اتخلص من منافس قوى ، و بيتقال ان نوروز استسلم ليه و اخد الأمان بحضور القاضى و كبار الامرا بعد ما المؤيد وعده بإنه حايسامحه لكن بعد ما مسكه اعدمه بحجة ان لغة حلفان طلب الأمان ما كانتش واضحه.

وافقت النيابة العامة على طلب هيئة الدفاع,لعيلة خالد,المتقدم من محمود البكري العفيفى بشأن الإدعاء بالحق المدني ضد وزير الداخلية و ضد المخبرين محمود صلاح وعوض اسماعيل, المتهمين بقتل خالد وتعذيبه حتى الموت, بمبلغ 500 الف جنيه كتعويض مؤقت.
الملك الكامل بطبيعة الحال كان عايز سلام ، فالصليبيين كانو محتلين جزء من مصر و بيكلفوها مادياً و بشرياً ، و فى السنه دى فيضان النيل ماكانش كويس و منسوب ماية النيل كان واطى فده كان تهديد للزراعه فى مصر و ممكن يتسبب فى مجاعه فكانت الدوله محتاجه كل قرش عشان تقدر تستورد أكل من المناطق المجاوره. فى نفس الوقت الملك المعظم كان عايز يرجع الشام بسبب تهديدات اخوه الملك الاشرف موسى.

باب اللوق حى فى القاهره اتعرف زمان بخط الاسماعيليه نسبه للخديوى اسماعيل. فى بدايات العصر المملوكى كانت ارض زراعيه اتسمت " لوق " لانها كانت بترمى " لوق " لما بتبدأ زراعتها بعد الفيضان اللى كان بيغمرها. فضلت ارض زراعيه لغاية سنة 1261 لما بنى فيها الظاهر بيبرس بيوت للمغول الوافدين ، و بعدين اتحولت لأرض زراعيه تانى لغاية سنة 1858 لما بنى فيها الخديوى اسماعيل مبانى و بيوت و قصور و ظهرت فيها الشوارع و الميادين.

خلال فترة الحمل ، بز الست بيستجبب لتفاعل معقد من الهرمونات اللى بتسبب تكبير علشان انتاج اللبن. تلات هرمونات الاستروجين ، البروجستيرون و البرولاكتين ،بتتسبب تغيير ف أنسجة البز و الرحم خلال الدورة الشهرية.

اكتر من 5 الاف واحد بيتجمعوا فى المظاهرة اللى فى اسكندريه و شارك فيها حركة شباب 6 ابريل و المسؤلين على صفحات الفيسبوك و الدكتور محمد البرادعي, و المستشار محمود الخضيرى و جورج اسحاق و ايمن نور و حمدين صباحى و مجموعة من قيادات الاخوان المسلمين و حزب الغد و الجميعه الوطنيه للتغير و متظاهرين بيمثلوا تقريبا كل التيرات السياسيه فى مصر و هتفات بسقوط الحكومه و محاكمة المسؤلين و سقوط الدولة بوليسية و هتفات ضد قانون الطوارئ و وزارة الداخليه.

مدينة ڤينيسيا نشأت على شكل مجموعه من المجتمعات فى بحيرات اتحدو مع بعض علشان الدفاع المشترك ضد اللومبارد و الهون و غيرها من الشعوب الغازية لما قوة الامبراطورية الرومانية الغربية قلت فى شمال ايطاليا.

كانت تهوى الرسم فرسمت لوحات كثيره ، وشجعها خالها الفنان الكبير محمود سعيد, عملت معارض فنيه فى مدريد و جزيرة مايوركا و باريس و القاهره و جنيف و بلغاريا و تكساس و سبعينات و ثمانينات القرن العشرين.

التكبيرات العيد الجماعيه عليها خلاف ما بين مشايخ جامع الازهر الشريف الأشعرى و المذاهب السنة الاربعه اللى الازهر متبنيها و بيدرسها من جهة و ما بين مشايخ الوهابيه (السلفيين) من جهة تانيه , اللى شايفين انها حرام و بدعه و حاولوا يمنعوها و قالوا ان تكبيرات العيد لازم يتم بشكل فردى و مش بصوت عالى و تبقى التكبيرات " 'الله أكبر , الله أكبر , الله أكبر , لا إله إلا الله , الله أكبر , الله أكبر و لله الحمد" . الخلاف وصل ان الازهر طلع فتاوى بترفض كلام شيوخ الوهابيه و استشهدت ان الامام الشافعى قال على الطريقة دى "وإن كبر على ما يكبر عليه الناس اليوم فحسن، وإن زاد تكبيرًا فحسن، وما زاد مع هذا من ذكر الله أحببتُه" . لحد النهارده الخلاف ده مخلصش و ساعات , خصوصا بره مصر , بيتقال على تكبيرات العيد اللى الازهر مؤيدها " تكبيرات العيد المصريه" و " تكبيرات العيد بالطريقة المصريه".

ابراهيم الحلوه, اتولد 18 اغسطس 1972, ده لعيب كوره قدم سعودى معتزل وكان مركزه حارس مرمى, لعب مع نادى الشباب والرياض, وبرضه لعب مع الفريق السعودى فى كاس العالم 1994.

فاطمه رشدى مواليد 15 فبراير 1908 ممثله مسرحيه مصريه. بدأت علاقتها بالمسرح و هى صغيره بتغنى فى فرقة امين عطا الله. اعجب بيها عزيز عيد و دربها عالتمثيل عشان يعمل منها بطله لفرقة رمسيس بدل روز اليوسف.مثلت فى السينما ومن اشهر افلامها فيلم " العزيمه "
بتميز لعبه انشارتد 4 واللى عملت الاصدار الخاص لنظام بلاى ستيشن 4 انه يقدر يتسلق مع الجبال والصخور وجوده الجرافيكس بشكل هايل وتقدر تدور كنوز مخبيه فى اى مرحله من مراحل اللعبه ، وبرضو تواجه مع عصابات شريره عاوز يقتل البطل نيثين ، ومعارك اللى تدور بين الراجل والخصم اى كان سواء الست المقاتله او سجين مجرم وتقدر تعمل تصويب لقتل العصابه.

فرنسا (فرنساوى: France نطق: [fʁɑ̃s]; الجمهوريه الفرنساويه, فرنساوى: République française نطق: [ʁepyblik fʁɑ̃sɛz])‏ موجودة فى غرب اوروبا و بتطل على البحر المتوسط فى الجنوب و بحر الشمال و القنال الانجليزي فى الشمال و من نهر الراين فى الشرق لحد المحيط الاطلانطي فى الغرب.

يعتبر السعيد من أشد المعارضين لجماعة الإخوان المسلمين وله العديد من المؤلفات النقدية لحركات الإسلام السياسي، زى "حسن البنا: متى؟.. كيف؟.. لماذا؟" و"ضد التأسلم". ويعتقد السعيد أن جماعة الإخوان كانت سببا في خروج اليسار المصري من العملية السياسية نتيجة لما يعتبره قيامها بخلط الدين بالسياسية. وأثناء فترة توليه رئاسة حزب التجمع، تعرض السعيد للانتقاد من قبل مجموعة من أعضاء الحزب، من بينهم عبد الغفار شكر، لما وصفوه من تحول مسار الحزب علي يده من أكبر حزب معارض في مصر أيام الرئيس أنور السادات، إلى حزب صغير مهادن لنظام الرئيس حسني مبارك ومعاد لجماعة الإخوان المسلمين. وهو ما دفع عدد من المعترضين على الانشقاق وتأسيس حزب التحالف الشعبي الاشتراكي بعد ثورة 25 يناير 2011.

خالد سعيد شاب مصرى من اسكندريه اتعذب و اتقتل على ايد افراد من البوليس المصرى فى اسكندريه. قضيته اتشهرت جامد فى مصر و فى العالم بسبب النت و الفيسبوك بالتحديد و وصلت لجمعيات حقوق الانسان بره مصر و اتسببت لعدد كبير من الوقفات الاحتجاجيه و المظاهرات فى مصر . بيتحاكم اتنين مخبرين دلوقتى بتهمة استعمال القسوه معه و القبض عليه بدون وجه حق و تعذيبه لحد ما مات.

جبل موسى او "جبل سينا" او "جبل الطور", هو جبل فى فى محافظه جنوب سينا فى مصر. ارتفاعه 2285 متر فوق سطح البحر، اتسمى بجبل موسى عشان النبى موسى كلم ربنا على الجبل دا و استلم الوصايا العشره, الجبل بيعتبر مقدس عند الاديان اليهودية والمسيحية والاسلام.الجبل بيزوره كل يوم الالاف السياح , و فوق الجبل حتشوف مناظر طبيعيه ما تتوصفش خصوصا فى فترة الشروق و غروب الشمس. مبنى على سفح الجبل الكنيسه الصغيره و جامع صغير.فى الشتا التلج بيشتى على قمة الجبل.

الاميره فايزه هى البنت التانيه للملك فؤاد الاول والملكة نازلى صبرى و شقيقة الملك فاروق الاول‏,‏ اتولدت فى 8 نوفمبر 1923 واتوفت فى 6 يوليو 1994 . اتجوزت الامير محمد علي رؤوف‏ ، و فضلت فى القاهرة بعد ما قامت الثورة, و اتسمح لها بالسفر لجوزها ، فعاشوا ما بين تركيا و اوروبا‏, وبعدها انفصلوا فراحت على امريكا فى ولاية كاليفورنيا عشان تعيش مع والدتها الملكة نازلى صبرى وعيلة اختها‏ فى بيفرلي هيلز‏.‏

اسم الحى و المنطقه, اتسمت بالاسم دا نسبه لـ نيكولاى بيراكوس المشهور بـ"جناكليس" اللى كان بيملك مزارع العنب ومصانع التقطير المشهوره فى مصر و اللى كان من اول السكان اللى عاشوا فى الحى و المنطقه دى. الحى دا سكنه مشاهير و بشوات و رجال اعمال كثيرون, اشهرهم الملكه فريده ملكة مصر السابقه و زوجة الملك فاروق الاول, كان لعيلتها قصر فى المنطقه بس اتهد مع قصور كتيره بسبب الاهمال و مع الوقت, و فرغلى باشا, اللى كان اشهر تاجر قطن فى مصر و كان بيتلقب بملك القطن.المنطقه و الحى فيها لحد دلوقتى مجموعه قصور و فيلات قديمه جميله و معموله بفن معمارى حلو و متنوع.
الفيلم بتدور حاولين شخصية "حاتم" (خالد صالح) امين الشرطة اللى بيستغل منصبه لقهر الناس فى منطقته و اللى بيمثل السلطة و البوليس فيها ، اللى بيخافوا منه و بيكرهوه ، و بيحقق مصالحه الشخصية عن طريق الرشاوى و الاتاوات اللى بيفرضها على الناس و التزوير و السرقة و اتشهرت جملته اللى بيرددها معظم الفيلم " اللى ملوش خير فى حاتم ، ملوش خير فى مصر". الحاجة الوحيدة اللى ميقدرش يسيطر عليها هى جارته المدرسة "نور" (منة شلبى) اللى بيحبها و هى مش بتحبه و بترفض ظلمه و فساده و بتحب وكيل النيابة "شريف" (يوسف الشريف) و احداث الفيلم مليانه اسقاط سياسى و ثقافى للحالة اللى بتعيشها مصر من فوضى و فساد و حماية الدولة للفاسدين و ظلم و سوء استغلال البوليس لقانون الطوارئ و تزوير الانتخابات و التعذيب فى الاقسام و السجون، و احداث الفيلم بتبتدى بتوضيح مدى الظلم و الفساد و قهر السلطة ( المتمثلة لها شخصية حاتم امين الشرطة و ضباط القسم الشغال فيه) و مابين ضمير المجتمع اللى بيرفض كل الافعال دى ( المتمثل فى وكيل النيابة شريف و شخصية ام نور "بهية" ( هالة فاخر) و شخصية ام شريف الناظرة فى مدرسة نور (هالة صدقى)) و المواجهات اللى بتحصل بين كل فئة و بيخلص الفيلم بثورة اهل المنطقة على امين الشرطة الظالم حاتم و الضباط البوليس اللى عارفين فساده و بيحموه ، و بيهاجموا القسم و بيحرروا نشطاء سياسيين مقبوض عليهم ظلم و بدون وجه حق و بيخلص الفيلم بالخلاص من حاتم .

اتعملت شخصيته فى بطولة المسلسل التليفزيوني المصري (اسماعيل يس.. ابو ضحكة جنان) واللي بيحكى قصة حياة الفنان الكوميدي المصري اسماعيل يس، وادى ابو السعود الإبياري الفنان صلاح عبدالله.

رفعت السعيد Mohamed Refaat El-Saeed هو سياسي يساري مصري ترأس حزب التجمع خلفًا لخالد محيى الدين. حصل على شهادة الدكتوراه في تاريخ الحركة الشيوعية من ألمانيا وكان نائب سابق في مجلس الشورى المصري. يُعتبر السعيد من الأسماء البارزة في الحركة الشيوعية المصرية من أربعينات القرن العشرون وحتى نهاية السبعينات. اعتقل مرات عديدة، كمان اعتقل سنة 1978 بعد كتابته مقال موجها إلى جيهان السادات زوجة الرئيس المصري محمد أنور السادات بعنوان "يا زوجات رؤساء الجمهورية اتحدن". عرف بمعارضته لجميع الرؤساء اللى حكموا مصر، إلا أن معارضته للرئيس السادات كانت الأكثر جذرية حسب وصفه.

كان حصل على درجة البكالوريوس في الآداب وعلى شهادة الطب من جامعة بنسلفانيا، وكان من الأساتذة "الأربعة الكبار" اللى شاركوا في تأسيس مستشفى جونز هوبكنز في بالتيمور بولاية ماريلاند (مع ويليام أوسلر وويليام ستيوارت هالستد وويليام هنري ولتش).

و من إنشاءات الملك المؤيد التانيه مارستان ( مستشفى ) و مدرسه فى راس الصوه ، و جدد و رمم جامع المقياس و مأذنة المدرسه الخروبيه فى الجيزه ، و جدد قناطر شبين و وسع جناين " التاج و السبع وجوه " ( كان منتزه فى القاهره ) ، وجدد القبه اللى كانت فى قاعة البحره ، و بنى صهريج مايه فى القلعه و إنشاءات تانيه كتيره.
العالم كان كله شغال و بيتعامل بنظريات ادم سميث و غيره من الاقتصاديين الليبرالين, معدا فى روسيا كانوا بيطبقوا من سنة 1917 اقتصاد شمولى متجاب من نظريات كارل ماركس و فريدريك انجلز و لينين, اللى كانت بتقوم عن تحديد السوق لكل حاجة من اول المرتابات لحد المنتج كامعمل بتكلفة و حيتباع بسعر كام و معتمدين على نظرية الايد الخفيه بتاعة ادم سميث اللى بتقول ان السوق حيضبط نفسه بنفسه بدون تدخل من اى جهة و انها ماشيا بنظام العرض و الطلب, مثلا يعنى لما الاسعار تزيد الطلب على البضايع دى حيقل و دا حيخلى الاسعار تقل غصب عنها لوحدها بعدة فترة عشان تتباع, الحكومة مكنش ليها اى دور فى الاقتصاد و متخصصة فى تلت حاجات بس اللى هما الامن و العدالة و الدفاع اللى بيتسموا الحاجات العامة (Public needs/collective needs) و دى بتبقى حاجات كل المواطنين فى البلد محتاجينها بغض النظر عن امكانياتهم الماديه. النظرية دى كانت ماشيه تمام اوى لحد سنة 1931 لما حصل الكساد الكبير و نظرية الايد الخافيه فشلت خالص انها تحل الازمة المالية اللى ضربت العالم كله و شردت ملاين عشان مفيش بيع ولا شرا ولا فى انتاج اى حاجة و خلت ناس كتير تبص لنظريات كارل ماركس و الاقتصاد الشيوعى كحل للازمة.

بالنسبه للشعر ، من بداية الحرب العالميه التانيه ابتدا الشعر ينسحب قدام النثر ، و تأثره بالادب الغربى كان أبطأ وهو بيحاول يتحرر من قيود التقاليد القديمه ، و دخلت تأثيرات نفسيه عن طريق تطوير الاوزان و ده هز اصول الشعر القديم ، و كان ثمرة ده ظهور شعر رومانسى جديد و قوى بفضل مدرسة " الديوان " بتاعة العقاد و المازنى و عبد الرحمن شكرى ، و تبعتها مدرسه متحرره أكتر هى مدرسة " ابوللو " اللى كانت بتتكون من شعرا التفو حوالين " مجلة أبوللو " اللى كان بيصدرها احمد زكى ابو شادى. و ظهر انصار للشعر الحديث اللى بينادو بالتحرر من التفعيله الواحده و القوافى. و كسب الشعر المكتوب بالمصرى ارضيه واسعه بظهور شعرا زى صلاح جاهين و عبد الرحمن الابنودى و احمد فؤاد نجم و غيرهم.

حسن اتله (1914 - 1972) ممثل مصري ظهر فى السينما المصريه فى بداية الخمسنيات بادوار كوميديه ونجح فيها باستغلال بدانته اللى اتعرف بيها ، دخل السينما عن طريق الاذاعة من خلال البرنامج الشهير ساعه لقلبك اللى قدر موهبة الرجل كمان قدم ثنائي كوميدي بالاذاعة اتعرف باسم حسن وحسان .

حزب التحالف الشعبي الاشتراكي هو حزب سياسى فى مصر تم الاعلان عن تأسيسه فى شهر مايو سنة 2011 بعد ثورة 25 يناير بحضور رموز من التيار اليساري المصرى.

ستاد المحله ، ده ستاد رياضى اللى بتعدد استخدامات الرياضه ، توجد فى مدينه المحله الكبرى اللى تتبع محافظة الغربيه فى مصر ، سبقت انها استضافت كاس امم افريقيا سنه 1974 وبتتسع الاستاد ده حوالى 29,000 متفرج.

جزيرة الرحمانيه، جزيره فى نهر النيل - فرع رشيد فى مصر، تبع مركز الرحمانيه فى محافظة البحيره، فهي فى مقابل مدينة دسوق علطول من ناحيه الشرق، ومن الغرب قدام مركز الرحمانيه.
ايمانويل كانط او ايمانويل كانت (Immanuel Kant, نطق ألمانى: [ɪˈmaːnu̯eːl ˈkant])‏ (1724 - 1804) كان فيلسوفاً من القرن التامن عشر.ولد فى بروسيا التي تعرف حالياً(المانيا.يعتبر اخر فيلسوف اثر فى اوروبا الحديثة من خلال التسلسل الكلاسيكى لنظرية المعرفه التي بدأت فى عصر التنوير الذي بدأ ايضاً بمفكريين و فلاسفة مثل جون لوك و ديفيد هيوم و فولتير وخلص كانت. كانط نشر اعمال مهمه عن نظرية المعرفه و حاجات متعلقه بالدين و التاريخ و القانون,من اشهر اعماله هو كتابه نقد العقل المجرد الذى هو عباره عن بحث عن محدوديات و بنية العقل نفسه. كانط كانط ينضر الى ان فلسفته وجد حل وسط ما بين الفلاسفه المؤمنين ب العقلانيه و التجريبيه. الفلاسفه التجريبيين زى جون لوك و ديفيد هيوم, كانو يظنون ان المعرفه تأتي عن طريق التجربه وحدها, و لكن الفلاسفه العقلانيين مثل رينيه ديكارت و افلاطون, يرون ان العقل هو الذى يقدر أن يدل الواحد للمعرفه لوحده, مع ان الطرفين اتفقوا ان استخدام العقل بدون تجرببة او تنفيذ يعتبر وهم. افكار و فلسفة كانط اثرت فى المانيا وهو عايش ولا زالت مؤثره لحد دلوقتى و فلاسفه مثل هجيل صححوا و طوروا افكار و فلسفة كانط. كانط كان من المؤمنيين بالتنوير و كاتب اشهر شرح للتنوير باسم ايه هو التنوير.

شبه جزيرة سينا منطقة شكلها مثلث موجودة في شمال شرق مصر و تربط بين اسيا و افريقيا و مساحتها (61,000 كم مربع) فيها اماكن مقدسة و سياحية و أراضى زراعية.

القطائع هى مدينه بناها احمد بن طولون مؤسس الدوله الطولونيه فى مصر فبقت عاصمة إمارته و مركز عمرانى و ثقافى على درجه كبيره من التحضر. بيقول المؤرخ و المستشرق الفرنساوى جاستون فييت Gaston Wiet ان التاريخ الحقيقى لمصر المستقله بعد ما استولى عليها العرب بدأ بعصر احمد بن طولون.

ناجي حبيب (اتولد فى القاهرة 5 اغسطس 1952 ) استاذ الجراحة ،إمبريال كوليدج لندن رائد فى جراحة الكبد والمراره و جراحة اورام الكبد والمراره . دلوقتى بيفوم بابحاث فى الخلايا الجذعية والعلاج الجيني فى كلية امبريال.

اتعرفت القطايف فى مصر فى العصر المملوكى و كانت هى و الكنافه من الحلويات اللى بتتاكل فى شهر رمضان. فى عهد السلطان الغورى لما غلى مره تمن السكر فى رمضان 917هـ كتب المؤرخ ابن إياس قصيدة شعر عن الحلويات لمحتسب القاهره الزينى بركات جه فيها :

في سنة 2014، اتهم تلامذة مكتب للتصوف الإسلامي روبرتو كافالي بانتحاله لرمز من الرموز الدينية لمكتبهم و المحمي بموجب حقوق الطبع والنشر، وطلبت منه أن ينزع الرمز من تصاميم مجموعته "جاست كافالي" . كما طالبته بأن يوقف إعلاناته التجارية المستعملة للرمز كإيحاء للإغواء و للسعة الثعبان، مما يمثل استهانة للمعنى الروحي للرمز بالنسبة لما استعمله له، وتعد على الحقوق الناتجة عن التسجيل الرسمي لهذا الرمز.

الوكاله الامريكيه للتنميه الدوليه صرّحت بأهداف بتشمل توفير مساعده ”إقتصاديه, تنمويه, انسانيه“ حوالين العالم فى دعم اهداف السياسه الخارجيه بتاعة الولايات المتحده.“

السير فيليب أنتوني هوبكنز، Sir Philip Anthony Hopkins ممثل بريطاني-امريكي، (مواليد 31 ديسمبر، 1937 ) فى فى ويلز. واخد جايزةالأوسكار فى سنة 1991 عن دوره فى فيلم صمت الحملان.

قدم الطوخي ما يقارب 108 اعمال سينمائية، كمان قام بتصميم معارك العديد من الافلام، يذكر منها (الغول) لفريد شوقى، و(البحث عن المتاعب) لعادل امام و(ضربة شمس) لنور الشريف و(طابونة حمزة) اللى كان اخر الافلام اللى عمل بها.
بيحكى ابن بطوطه ان مصر العاصمه كان فيهه 12 ألف سقا على الجمال و 30 ألف سقا على الأرض و فى نيلها كان فيه 36 ألف مركب رايحه جايه ما بين الصعيد و اسكندريه و دمياط محمله بأنواع الخيرات. على ضفة نيل القاهره كانت منطقة الروضه و دى كانت جنينه كبيره و مكان بيتفسح فيه المصريين و لاحظ ابن بطوطه بإن المصريين " ذوو طرب وسرور و لهو " و ده طبعاً كان وسط منطقه مكتئبه و خشنه الطباع ، و حضر احتفال دام كذا يوم بمناسبة شفا ايد الملك الناصر من كسر و شاف الناس مبتهجه و فرحانه و الشوارع مليانه بالزينات.

جاهليه او العصر الجاهلى، اسم بيتقال عن فترة فى الجزيره العربيه قبل ظهور الاسلام. الحياه فيها كانت بتشمل عادات و معتقدات و اخلاق، اخصها المرؤه و الشجاعه، و اكرام الضيف، و حماية الجار، و الحج لمكه كل سنه و تقديس الحجر الاسود، و الامتناع عن القتال فى الشهور الحرام، و عمل اسواق زى سوق عكاظ. بتعتبر حرب البسوس من اشهر الحروب اللى قامت فى العصر الجاهلى فى الجزيره العربيه.

من دمياط سافر ابن بطوطه على فارسكور و دى بلد على النيل ما بين دمياط و المنصوره ، و هى البلد اللى اتأسر فيها الملك لويس التاسع و قواده و نبلائه. و ابن بطوطه فى فارسكور بعت له الامير المحسنى فلوس عشان يتعيش منها اكرام من المصريين للغربا.

قبل انقلاب 52 كان من النادر ان المصريين يهاجروا بره مصر ، بس بسبب التغايرات السياسية و الاجتماعية و الاقتصاديه اللى حصلت فى مصر من بعد 1952 و حرب 67 . الدفعه الأولانيه من المصريين اللى هاجروا كانت فى 1965 ، و عدد كبير منهم كانوا طلاب جامعة رايحيين يعملوا للدراسات العليا فى امريكا . من 1967 لحد 1977 اكتر من 15،000 مصرى هاجروا لأمريكا ، اما او تدوير على الحقوق المدنيه و السياسيه او للظروف الاقتصاديه الصعبة اللى فى مصر او لظروف تانيه.

بالرغم من كده بيعتبر المؤيد شيخ من أكبر سلاطين الدوله المملوكيه البرجيه و هو السلطان الوحيد بعد الظاهر بيبرس اللى وصل الجيش المصرى فى عهده للأبلستين فى اسيا الصغرى بقيادة ابنه ابراهيم و غلب العثمانيين و فتح مدن و قلاع ضمها لمصر ، و عشان كده اتلقب الملك المؤيد كمان بسلطان الروم.

لكن كان فيه لسه فريدريك التانى و جيشه الامبراطورى اللى فضل البابا هونوريوس يقول للصليبيين الموجودين فى مصر بانهم حاينضمو للحمله عن قريب. الصليبيين فضلو مستنيين فريدريك و هما فى خلافات و بيتخانقو مع بعض. فى الناحيه التانيه الملك الكامل كانت ظروفه وحشه وجيشه منهك و اخوه الملك المعظم كان عايز يرجع الشام عشان يتصدى لتهديدات اخوهم الملك الاشرف عيسى للشام. الملك المعظم كان فى رأيه انه يرجع الشام و يهاجم عكا نفسها. الملك الكامل فضل مراقب تحركات الصليبيين و عمل معسكره فى طلخا القريبه من فرع دمياط و بنى تحصينات على ضفتين النيل.

زار الشام سنة 1325 و بعدها بلاد فارس و بلاد العرب و شرق افريقيا و اسيا الصغرى و القرم و حوض الفولجا الادنى. دخل قسطنطينيه و من هناك راح على خوارزم و بخارى و تركستان و افغانستان و الهند ، و اشتغل فى دلهى تمن سنين. اتبعت فى سفاره للصين و زار جزر المالاديف اللى كانت اياميها اسمها " جزر المهل " ، و جزر فى اندونيسيا و بعدين رجع لطنجه سنة 1347.

اسماعيل الحكيم مغنى مصرى بيغنى غربى كون فرقة ( باند ) البلاك كوتس The Black Coats سنة 1968 اللى كانت متخصصه فى الغنا و المزيكا الغربيه وكان المغنى الاساسى للفرقه واتوقفت الفرقة بعد وفاة مؤسسها اسماعيل الحكيم سنة 1978

يوسف الزير البرماوى الراهب عاش فى عصر الدولة العثمانية ,وكان خادم بكنيسة مار جرجس ببرما, عاصر البابا يوأنس الخمستاشر (بابا اسكندريه) بطريرك الكرازه المرقسيه نمره 99 والبابا متاؤس التالت (بابا اسكندريه) بابا اسكندريه نمره 100.كان فصيحً فى اللغة العربية واللغة القبطية، وكان كاتب للامير غطاس
إتلقب الملك فؤاد بـ " سيد النوبة وكردفان ودارفور " ، و اترأس اللجنه اللى اتشكلت لتأسيس و تنظيم الجامعه الاهليه ( جامعة القاهرة دلوقتى ). عهد الملك فؤاد الاول حصلت فيه ثورة 1919، ورفعت فيه بريطانيا الحمايه عن مصر و اعترفت بيها مملكه مستقله ليها سياده فأعلن فؤاد الاول استقلال مصر فى 12 مارس 1922. و فى عهده صدر دستور 1923 ، و اتشكلت اول وزاره شعبيه برياسة سعد زغلول.

سلطنة الروم ، سلطنه اسسها الترك السلاجقه على اراضى الامبراطوريه البيزنطيه فى اسيا الصغرى ( الأناضول ) بعد ماستولو عليها بعد معركة ملاذكرد ( 1071 ) اللى اتأسر فيها الامبراطور البيزنطى رومانوس الرابع . عاصمتها كانت مدينة نيقيا لغاية ما قامت الحروب الصليبيه و عدت جيوش الحمله الصليبيه الاولى لأسيا الصغرى و استولى عليها الامبراطور البيزنطى اليكسيوس الاول كومنينوس قبل ما تقع فى ايد الصليبيين فقدر بكده انه يحميها من التدمير و نقل السلاجقه عاصمتهم لمدينة قونيا.

فى الظروف دى فى سبتمبر 1419 دخل الفرنج الفينيسيين اسكنديه و سرقوا راس القديس مرقص كاروز مصر و راحوا بيها على ايطاليا و فضلت هناك كذا قرن لغاية ما مصر استرجعتها بالتفاهم واتدفن القديس سنة 1968 فى كاتدرائية القاهره. بيوصف المقريزى الحدث بقوله : " سرق الفرنج البنادقة من الإسكندرية رأس مرقص الإنجيلى -أحد من كتبة الإنجيل- فغضب اليعاقبة من النصارى وأكبروا ذلك، وعدوه وهنا فى دينهم. وذلك أنهم لا يولون بطركاً إلا ويمضى إلى الإسكندرية، وتوضع هذه الرأس فى حجره " .

23 اكتوبر : الجلسه التالته لمحاكمة المخبرين , وسط حضور مئات من الناشطين قدام محكمة سيدى جابر و اللى قاموا بالهتاف لمحاكمة المسئولين عن قتل خالد واللى بيساعدوا ان الكلام دا يحصل ف مصر و قامو بتوزيع بيانات بتشرح اللى حصل و بتطالب بالغاء قانون الطوارىء و احترام حقوق الانسان, البوليس قبض عليهم و افرج عنهم بعدين. الجلسه اتئجلت للمرة الرابعه ليوم 27 نوفمبر.

معركة اكتيوم البحريه (يونانى:‏ Ναυμαχία του Ακτίου)‏, بتعتبر اخر معارك حروب الجمهوريه الرومانيه و المعركة اللى حددت مصير اوكتاڤيوس و ماركوس انطونيوس و كليوباترا السبعه. المعركة حصلت يوم 2 سبتمبر سنة 31 ق.م فى البحر المتوسط جانب مدينه اكتيوم اللى فى اليونان. المعركة كانت المعركة اللى بتحدد المسيطر على الامبراطوريه الرومانيه و مصر و ممتلكتها. المعركة خلصت بهزيمة ماركوس انطونيوس و كليوباترا و انتحارهم و بضم مصر للامبراطوريه الرومانيه .

نادى الهلال من سنه 1998، شارك لكاس العالم مرتين سنه 2002 و 2006 و بطوله كاس اسيا للامم 4 مرات سنين 2000, 2004, 2007 و2011، وقته اعتزل اللعب مع فريق السعوديه لكوره قدم سنه 2012.

وفى سنه 1919 صدر القانون رقم 7 بإنشاء وزارة المواصلات اللى بتشمل السكك الحديدية والتلغرافات والتليفونات ومصلحة البريد ومصلحة المواني والطرق والنقل الجوى.

اتولد فالنتينو غارافانى في فوغيرا، لومبارديا , إيطاليا، يوم 11 مايو 1932 ، دخل عالم تصميم الأزياء من سن مبكرة فتدرب تحت إشراف عمته روزا والمصممة المحلية إرنستينا سلفاديو , وبعدها إنتقل لباريس لمتابعة التدريب في المدرسة الوطنية العليا للفنون الجميلة بمساعدة والدته تيريزا دي بياجي ووالده ماورو غرافانى , حصل على تدريبه المهنية بالعمل في صالونات جان ديسس و جاى لاروش. , وابتدا خطه المميز في روما سنة 1959 .

تد تيرنر (إنجليزية: Ted Turner) اتولد فى 19 نوفمبر 1938 . رجل أعمال أمريكي، يمتلك العديد من وسائل الإعلام، وشركات الترفيه زى، إستوديوهات يونيفيرسال لإنتاج الأفلام، كما أنه هو مؤسس (قناة سي إن إن CNN) ومؤسس (وورلد تشامبيون شيب ريسلنج World Championship Wrestling) , تزوج الممثلة الأمريكية جين فوندا في سنة 1991 وانفصلا في سنة 2001.
وزارة عاطف عبيد هي الوزارة اللى اتشكلت سنة 1999 برئاسة عاطف عبيد واستمرت الوزارة لغاية ماقدمت استقالتها في 2004 للرئيس محمد حسنى مبارك اللى كلف احمد نظيف بتشكيل الوزراة الجديدة .

بالرغم من ورعه إلا إن البابا يوساب كان ضعيف الشخصية و ماوقفش سكرتيره الخاص عن بيع الرتب الكنسية لغير المستحقين. نتيجة للفساد بعض الشباب القبطي المنتمي لجماعة الامه القبطيه خطف البابا من مقره واحتجزوه فى دير مارجرجس للراهبات واجبروه يوافق على مطالبهم الإصلاحية.

حصل على العديد من الجوائز وشهادات التقدير منها "جايزة أحسن ممثل" عن دوره فى فيلم ليله ساخنة وعلى جائزه مهرجان نيودلهى عن فيلم سواق الأتوبيس.

بطبيعة الحال ، بخلفية احمد الطيب و توجهاته المعتدله من المرجح انه حايواجه تهجمات من المتطرفين و الظلاميين و دعاة القهر و الاستبداد فى منطقة الشرق الاوسط. بدأ احمد الطيب يواجه اول معاركه بمجرد تعيينه بتوجيه الاتهمات ليه بإنه درس فى جامعه حديثه (السوربون) و انه صوفى و انه بيلبس بدله و كراڤته و مش مربى دقن.

فهد الهريفى (اسم كامل:فهد الهريفى البيشى), اتولد 10 سپتمبر 1965, ده لعيب كوره قدم سعودى معتزل, لعب مع نادى النخيل و النصر, وبرضه لعب مع الفريق السعودى وشارك فى بطولات الاربع.

جزيرة شدوان هى جزيرة مصريه قريبه من مدخل خليج السويس وخليج العقبة بالبحر الاحمر وتبعد عن الغردقة 35 كم وعن السويس 325 كم. تشتهر الجزيرة بسياحة وممارسة رياضة الغوص والغطس والصيد ولكنها ماتصلحش للسباحة لانها جزيرة صخرية منعزلة مساحتها 70 كيلو متر وطولها 16 كم وعرضها35 كم.

اتولد ألكسندر صروف أفلاطون فى القاهره، مصر اشتهر باسم اليكس دارسى، مثل فى 45 فيلم ظهر فى معظمها كرجل نبيل او محتال جذاب المظهر، كان ظهوره الاول فى فيلم " حدائق الله " 1927، قبل أن يظهر فى الفيلم البريطاني الصامت لالفريد هتشكوك " Champagne " انتاج سنة 1928 واللي يحكي قصة فتاة شابة تضطر للعمل بعد أن خسر والدها وظيفته، انتقل بعدها لهوليوود كاليفورنيا فلعب فى أدوار مساعدة فى أواخر الثلاثينيات، كمان اشتهر فى الأربعينيات والخمسينيات كمان مثل فى افلام فرنسية وبريطانية.و كان اخر ظهور له علي شاشة التليفزيون فى سلسلة دراما تحقيقات ألمانية.

البوسته بقت مهمه و فضلت تباشر نقل و توزيع مراسلات الحكومة والأفراد، و الناس كانت ليها ثقه كبيره بالبوسته الأوروبيه، ولما افتتح اول خط حديدي بين اسكندريه وكفر العيس سنة 1854 أنشأت الشركة مكاتب بوسته ليها فى القاهره والعطف ورشيد و بعدين أنشئت فى سنة 1855 مكتبين فى دمنهور وكفر الزيات و لما اتمد الخط الحديدى لكفر الزيات - القاهره عن طريق طنطا و بنها وبركة السبع انتهزت شركة البوسته الأوربيه الفرصه واستخدمت القطارات فى نقل الجوابات بين القاهره و اسكندريه بموجب عقد لمدة خمس سنين اعتبارا من يناير 1856 وكان ده بمثابة امتياز باحتكار نقل البريد فى الوجه البحري لأنه نص على غرامه لشركة البوسطه الأوروبيه يدفعها اللى يتزبط وهو بينقل جوابات لأفراد.

قلب الانسان موجود تقريبا فى نص الصدر و بيميل شويه ناحية الشمال، بين الرئتين و ورا عضمة الصدر القلب البشرى شكله زى الكمترايه المقلوبه و بيتكون من اربع اوض (فراغات): بطينين تحت و اذينين فوق. فى صمام بيفصل كل اذين عن البطين اللى تحته، الصمام الميترالى بيفصل الاذين الشمال عن البطين الشمال و صمام الترايكابسيد بيفصل الاذين اليمين عن البطين اليمين.

ڤينيزويلا (بالاسبانى Venezuela), هى بلد فى شمال امريكا الجنوبيه. اسمها الرسمى هو "República Bolivariana de Venezuela" (الجمهوريه البوليڤاريه الڤينيزويليه). لغتها الرسميه هى الاسبانى, و عاصمتها هى كاراكاس. فنيزويلا بتنتج كميات كبيره من البترۏل كل سنه, و هى من أكبر منتجين البترول فى العالم.